Pirow Bekker debuteer in Stiebeuel 2 met “Peins oor ’n plakkaat”, ’n gedig wat vroeër in die destydse Standpunte verskyn het en daarna in Groot Verseboek opgeneem is. In dieselfde jaar (1965) verskyn ook sy eerste digbundel Die klip sing. Daarna volg Toekomstige betrekkinge, Definisies deur die bloed, Eskarp, Rasuur en Stillerlewe en Van roes en amarant in 2008. Van hom verskyn tussendeur ook ’n sestal kortverhaalbundels en ’n paar romans en novelles. Sy mees onlangse prosawerk is sy Toorop-stories ( 2005).